钦定古今图书集成/明伦汇编/人事典/第041卷 > 兼明书 > 《陈子渊等字说》宋·叶适
## 钦定古今图书集成/明伦汇编/人事典/第041卷 > 兼明书 > 《陈子渊等字说》宋·叶适

老子称“渊兮似万物之宗。”老氏之学以自下为高，渊
兮所以似物宗也，故字宗曰子渊。《大学》曰：“欲齐其家，
先修其身。”齐家，人之所急；修身，人之所缓。不修其身，
未有能齐其家而人不自知，徒病其难而莫获其效
也，故字家曰“子修。”《诗》曰：“基命宥密，继之单厥心，肆其
靖之。”密而靖，物之所归，而命之所繇定也，故字密曰
“子靖。”庄周闻在宥天下，不闻治天下。善矣，然未究其
义。宥者，宽以待人也。在者，严以察己也。故字《宥》曰“子
在。”